kardosdrur/scandi-wiki huggingface dataset:
Nitrilspecificerende protein

Nitrilspecificerende protein (engelsk: nitrile-specifier protein) er et protein, som findes i kålsommerfuglelarvers tarme. Proteinet griber ind i kål- og sennepsplanters kemiske forsvar, så sennepsolieglucosider (glucosinolater) ikke omdannes til sennepsolier, men i stedet til forholdsvis harmløse stoffer (såkaldte nitriler). Proteinet blev opdaget af Ute Wittstock i 2004. Det kendes bl.a. fra larver af stor kålsommerfugl, lille kålsommerfugl, grønåret kålsommerfugl og aurora-sommerfuglen. Det menes at udviklingen af dette protein en gang i kridttiden var afgørende for evolutionen af denne gruppe sommerfugle.

Proteiner
Glucosinolat

Glucosinolater er en gruppe naturligt forekommende thioglucosider i korsblomstrede planter: Have-Karse, Brøndkarse, Kål, Sennep og Peberrod blandt andre. Glucosinolater regnes generelt for sunde for mennesker, men kan også fremkalde sygdommen struma ("forstørret skjoldbruskkirtel") ved meget høje doser, højere end hvad der er realistisk for selv meget kålspisende mennesker. Derimod er det et problem ved fodring af landbrugsdyr, så i foderafgrøder som raps er glucosinolater generelt uønskede, mens de i grøntsager til menneskeføde generelt er ønskede. Glucosinolater  nedbrydes af enzymet myrosinase til aktive stoffer, bl.a. til sennepsolier (kemisk navn: isothiocyanater, som har den generelle formel R-N=C=S) og andre bittert-smagende og svagt giftige stoffer (f.eks. nitriler, oxazolidin-2-thioner og polymere indol-forbindelser). Både myrosinase og glucosinolater findes naturligt i planterne, men nedbrydningsreaktionen sker først når plantevævet knuses, f.eks. ved at blive tygget eller hakket. Derfor bliver f.eks. peberrod kun gradvis stærkt når man tygger i det, efterhånden som myrosinase nedbryder glucosinolat til sennepsolie. Kemisk set er reaktionen en hydrolyse af thioglucosid-bindingen. 
Glucosinolater er generelt væksthæmmende for dyr og afskrækkende for insekter. Nogle få specialiserede insekter, f.eks. kålsommerfugle, tiltrækkes dog af glucosinolater og/eller sennepsolier. Disse insektarter har udviklet et biokemisk forsvar mod glucosinolater og/eller sennepsolier, og kan derfor æde netop disse planter uden at tage skade. Et eksempel er nitrilspecificerende protein i kålsommerfuglens larve. Mange af disse tilpassede insekter er specialiserede så de udelukkende æder glucosinolat-holdige planter. De har karakteristiske navne som kålsommerfugl, kålmøl, raps-jordloppe, kål-bladhveps, kål-bladlus, etc.).

En særlig kendt sennepsolie er sulforaphan, som findes i broccoli og en del andre kålsorter, og som menes at have sundhedsfremmende egenskaber, herunder måske forebyggelse af visse typer kræft. Forstadiet til sulforaphan er et glucosinolat der kaldes glucoraphanin. Både sulforaphan og glucoraphanin blev opdaget af den danske kemiker Anders Kjær (1919-2012), og er i dag blandt verdens mest kendte naturstoffer med formodet helbredsfremmende virkning. Sulforaphans formodede kræfthæmmende effekt kan bl.a. skyldes en molekylær hæmning af enzymet histondeacetylase og stimulering af syntese af såkaldte fase-2 enzymer (som medvirker til at fjerne giftstoffer) i bl.a. lever og tarm. Mange andre sennepsolier har samme egenskab. Populært kan man sige at en lille mængde sennepsolie er sundt fordi kroppen reagerer ved at styrke sit forsvar mod giftstoffer, hvorved også andre giftstoffer bliver uskadeliggjort.

Eksterne links 
 Giftfri rapskage til danske svin og fjerkræ. Videnskab.dk
 Naturens egen kemi. Af Anne Louise Gimsing og Karina Knudsmark Jessing 

Organisk kemi
Biokemi
Svovlforbindelser
Fødevarer
Oldtidsgrave i Bregninge Sogn

Det kulturhistoriske Centralregister har 39 poster omhandlende Bregninge Sogn. Af disse vedrører 13 forhold, der ikke er relateret til oldtidsgrave, og 2 poster er opført som uidentificerbare. Af de resterende meldes 20 at være forsvundet. Det efterlader 4 eksisterende grave/anlæg fra oldtiden i området. 
 Det kulturhistoriske Centralregister om Bregninge Sogn

De 4 grave 
Rundhøj øst for Grønnegade – SB3 
På Grønnegadevej ligger 2 rundhøje tæt på vejen. Højen længst mod øst ligger et stykke inde på marken. Den er hævet lidt over terræn, men pløjningen er gået meget tæt på anlægget.

 Se beskrivelse og kort

Rundhøj øst for Grønnegade – SB6
Mod vest ligger en lidt mindre dysse på flad mark lige op til vejen. 

 Se beskrivelse og kort

Langhøj ved Lågerup – SB20 
Nord for Lågerup ligger en stor langdysse med et kammer af store sten midt på marken. Dyssen kan ses fra Mallehavevej, Kertevej og fra markvejen mellem Lågerup og landevej 297.
I 1855 var den: Synlig og antagelig ubeskadiget. Tæt nord for Laagerup By en Stendysse circa 24 Alen lang og 12 Alen bred kringsat med temmelig svære Stene. Omtrent i Midten et udgravet Gravkammer, hvor paa 6 større Stene hviler 2 meget store liggestene. I 1879 skrev man: Dysse i firsidet Stenindfatning. Den laa midt i en Hvedemark og var utilgængelig. Se vedlagte ældre Tegning. I 1954: Langdysse, 32 x 13 m, 1.50 m høj, i v.-enden dog noget lavere, afgravet kammer af 6 bæresten, 2 dæksten. Randsten: Ø. 2, s. 7, n. 10, v. 3. Græs i ager. Derefter blev højen besøgt i 1977 og i 1982 hvor der udarbejdedes diverse tegninger og fotografier.

 Se beskrivelse og kort

Rundhøj – SB7
Lige vest for Grønnegade Kirke i ligger en høj, der med 27 m. over havet sandsynligvis er egnens højeste punkt. Der lå i 1879 en ”Ret anselig Jordhøi, afgravet i den nordlige Side. 8-9 Fod høi, liggende paa et Høidedrag”. I 1954 resterede ”Kun lille stejl Knold, ca. 2 m høj, 7 m i diam” og det nok kun fordi højen i mellemtiden var forsynet med en fredet trigonometrisk station.

 Se beskrivelse og kort

Eksterne henvisninger 

 Oldtidsgrave 1 på Nationalmuset 
 Oldtidsgrave 2 på Nationalmuset 
 Nationalmuseet
 ”Det kulturhistoriske Centralregister”

Nordiske gravhøje
Stenalderstensætninger i Danmark
Guldborgsund Kommune
Lolland
Lagoa Santa

Lagoa Santa er en by i staten Minas Gerais i Brasilien.

Den danske palæontolog Peter Wilhelm Lund, der er kendt som ophavsmanden til brasiliansk palæontologi, opdagede en en hule fyldt med knogler efter mennesker (15 skeletter) og megafauna (meget store pattedyrdyr) der kunne dateress tilbage til pleistocæn. Eugen Warming assisterede Lund i 1863-1866 og beskrev områdets flora og planternes tilpasning til strabadserne i cerrado – tørke og ild – i t værk, der fortsat udgør et vigtigt bidrag til økologiske studier, Lagoa Santa. En anden af Lunds assistener, illustratoren Peter Andreas Brandt, er begravet i byen.

Lagoa Santa kommune indeholder 56% af den 2.004 hektarstore Sumidouro State Park, der blev etableret i 1980, og som beskytter den hule, hvor Lund gjorde sit fund af "Lagoa Santa Manden".

Et århundrede senere foretog den franske arkæolog Annette Laming-Emperaire i 1970'erne, hvor hun fandt det ældste menneskelige fossil i Brasilien, en mere end 11 tusinde år gammel kvinde, der fik tilnavnet Luzia.

Referencer 

Brasiliens geografi
Minas Gerais
Ouro Preto

Ouro Preto er en by i staten Minas Gerais i Brasilien.

Byer i Brasilien
Verdensarvsområder i Brasilien
Oldtidsgrave i Herritslev Sogn

Det kulturhistoriske Centralregister har 32 poster omhandlende Herritslev Sogn. Af disse vedrører 5 forhold, der ikke er relateret til oldtidsgrave, og 1 post er opført som uidentificerbar. Af de resterende meldes 22 at være forsvundet. Det efterlader 4 eksisterende grave/anlæg fra oldtiden i området. Disse er alle beliggende på steder, der ikke er opdyrket, hvorimod alle dysser på dyrkede marker er forsvundet.
 Oplysninger om Herritslev Sogn i Det kulturhistoriske Centralregister

Gravene 
Rundhøj ”Trehøje” – SB9 
Gravhøjen ligger i en tidligere grusgrav på toppen af en bakke. Den er imidlertid omgivet af buske og træer og er derfor ikke umiddelbart til at få øje på. Dog er der adgang (lovlig?) via Tværvej og en markvej til det tidligere grusgravsområde. Den er den overlevende af de tre høje, som har givet navn til området. Ved en besigtigelse i 1954 var der en sti til toppen, hvor der var bænke og flagstang. Området omkring højen er dramatiskt efter lollandske forhold. Området var efter istiden svagt bakket, men 1900-tallets grusgravning har efterladt den sidste af de 3 høje som en vældig knold. Der er ingen randsten at se, men FM-stenen (Fredet Mindesmærke)står der stadig, svagt hældende.

 Se beskrivelse og kort

Kæmpegården eller Dr. Margrethes høj – SB15
Dyssen ligger ved en lav skrænt ned til Østersøen syd for gården Egholm. Den opmåltes i 1954 til at være 76 m lang. Indtil ca. 2000 var der en sti til dyssen. I dag kan den kun nås via udyrkede områder langs stranden.

 Se beskrivelse og kort

Rundhøj i Egholmskoven – SB24
Højen skulle angiveligt ligge i Egholmskoven tæt på en skovvej. Den betegnedes i 1954 som 1,5 m høj med en diameter på 18 m. I oktober 2009 er den imidlertid ikke lokaliseret, enten fordi den gemmer sig i skovtykningen, eller fordi den er væk!
 Se beskrivelse og kort

Rundhøj i Egholmskoven – SB29
Højen ligger i Egholmskoven tæt på stranden og rørsumpen uden for Høvængediget. Den fremtræder i dag som en ydmyg stenkreds med en diameter på ca. 11 m.

 Se beskrivelse og kort

Eksterne henvisninger 

 Oldtidsgrave 1 på Nationalmuset 
 Oldtidsgrave 2 på Nationalmuset 
 Nationalmuseet
 ”Det kulturhistoriske Centralregister”

Nordiske gravhøje
Stenalderstensætninger i Danmark
Guldborgsund Kommune
Lolland
Rosengård (flertydig)

Rosengård har flere betydninger:

 Rosengård – hovedgård ved Ringsted
 Rosengård (Malmø) – bydel i Malmø
 FC Rosengård - kvindefodboldhold fra Malmø
Sidney Lumet

Sidney Lumet (25. juni 1924 i Philadelphia, Pennsylvania, USA – 9. april 2011 i New York City) var en amerikansk filminstruktør.

Han fik efter en række tv-produktioner en meget omtalt biograffilm-instruktørdebut med det intense retsdrama 12 Angry Men (Tolv vrede mænd, 1957), og blev en af 1960- og 1970'ernes centrale amerikanske instruktørnavne med film som Long Day's Journey Into Night (Lang dags rejse mod nat, 1962), The Pawnbroker (Pantelåneren, 1965) og Serpico (1973). Murder on the Orient Express (Mordet i Orientekspressen, 1974) var en stjernespækket Agatha Christie-filmatisering, Dog Day Afternoon (En skæv eftermiddag, 1975) et både realistisk og absurdistisk kriminaldrama. Lumet fik stor opmærksomhed med Network (Nettet, 1976), en profetisk film om en fjernsynskanal på jagt efter flere seere. Han fortsatte med at være i fokus med retsalsdramaet The Verdict (Dommen, 1982) med Paul Newman, ungdomsdramaet Running on Empty (1988) og kriminalfilmen Guilty as Sin (Skyldig!, 1993). Han har siden bl.a. lavet Before the Devil Knows You're Dead (2007) med Philip Seymour Hoffman, Ethan Hawke og Albert Finney. Han modtog en æres-Oscar i 2004.

Eksterne henvisninger

Kildehenvisninger 

Filminstruktører fra USA
Skuespillere fra USA
Jøder fra USA
Personer fra Philadelphia
Golden Globe for bedste instruktør
Sandnessjøen

Sandnessjøen er en by som ligger i Alstahaug kommune på Helgelandskysten i Nordland fylke i Norge, og er kommunens administrationscenter. Sandnessjøen ligger på øen Alsta, hvor bjergkæden De syv søstre også ligger. Stedet fik bystatus i 1999 og har omkring 5.700 indbyggere. 

På Sandnesgården boede høvdingen Torolv Kveldulvsson og sagakvinden Sigrid omkring 870. Nogle kilometer syd for byen ligger Alstahaug kirke og Petter Dass-museet. Petter Dass er blandt de skikkelser som har gjort Alstahaug mest kendt gennem tiderne. 

Sandnessjøen betjenes af Stokka lufthavn. Med lang kaj i en god havn er byen et trafikknudepunkt for ydre Helgeland. Den anløbes af Hurtigruten og er endestation for hurtigbådstjenesten Nordlandsekspressen. Transportselskapet Helgelandske har sin hovedadministration her.

Den lokale avis hedder Helgelands Blad.

Tidligere kommune 
Sandnessjøen var en periode selvstændig kommune. Kommunen blev udskilt fra Alstahaug 1. juli 1899 under navnet Stamnes kommune. 1. juli 1915 blev Leirfjord kommune udskilt fra Stamnes. I 1948 skiftede Stamnes kommune navn til Sandnessjøen. Sammen med det meste af Alstahaug og Tjøtta kommuner blev Sandnessjøen slået sammen til nye Alstahaug kommune 1. januar 1965.

Se også 
 Sandnessjøen Lufthavn, Stokka

Eksterne henvisninger 

 Sandnessjøen.net 
 Sandnessjøen videregående skole 
 turliv.no – information og billeder fra bådhavnen (Alsten) i Sandnessjøen

Byer i Nordland fylke
Byer i Norge
Nordlands geografi
Alstahaug
Alsten

Alsten, eller Alsta, er en ø på 152,6 km² med 6969 indbyggere (2017) i Alstahaug og Leirfjord kommuner i Nordland fylke i Norge. På øen ligger bjergkæden De syv søstre. Østsiden af øen, «bagsiden» af De syv søstre, kaldes også for Sundøya.

Kystriksvejen passerer øen, hvor Helgelandsbroen er et synligt landemærke, og forbindelsen til fastlandet mod nord; mod syd ligger øen Tjøtta som også er forbundet med bro, og fra Sundøya er der fastlandsforbindelse mod vest via Sundøybroen.

Vestsiden af Alsta hører til strandengen og er for en væsentlig del veldyrket. På den østlige del ligger De syv søstre med fire bjergtoppe over 1000 meter. Højest er den nordligste top, Botnkrona, med 1072 meter over havet.
På nordvest spidsen af øen, ved Vefsnfjordens nordre udløb, ligger byen Sandnessjøen som er kommunecenteret i Alstahaug og kommunikationscenter for denne del af Helgeland. Kommunen dækker det meste af øen, med undtagelse af den nordøstlige del. Sandnessjøen anløbes af Hurtigruten. På vestsiden af Alsta, ca. ti km syd for bygden, ligger Sandnessjøen Lufthavn, Stokka.

Øer i Nordland
Alstahaug
Leirfjord
2012 (film)

2012 er en science fiction-film fra 2009, som er løst baseret på teorierne om, at verden ville gå under i slutningen af 2012. Den handler om de verdensomspændene katastrofer, som vil indtræffe i hele verden på den dato og følger de resterende menneskers kamp for at overleve ødelæggelserne. Filmen er instrueret af Roland Emmerich med visuelle effekter af Volker Engel.

Medvirkende 
 John Cusack som Jackson Curtis, en science-fictionforfatter, som til daglig arbejder som limousine-chauffør.
 Amanda Peet som Kate, Jacksons eks-kone.
 Liam James som Noah Curtis, Søn af Jackson og Kate.
 Morgan Lily som Lilly Curtis, Jackson og Kates datter.
 Thomas McCarthy som Gordon, Kates kæreste og plastikkirurg.
 Danny Glover som Thomas Wilson, USA's 45. præsident.
 Thandie Newton som Laura Wilson, Præsidentens datter.
 Chiwetel Ejiofor som Adrian Helmsley, Præsidentens videnskabsrådgiver.
 Oliver Platt som Carl Anheuser, Det Hvide Hus' stabschef.
 Woody Harrelson som Charlie Frost, en dommedagsprofet, som andre betragter som skør.
 Ng Chin Han som Lin Pang, en arbejder i Tibet.
 Zlatko Buric som Yuri Karpov, en russisk milliardær.

Referencer

Eksterne henvisninger 
 Officiel side med trailer 
 

Amerikanske film fra 2009
Film instrueret af Roland Emmerich
Science fiction-film fra USA
Katastrofefilm fra USA
Engelsksprogede film
Norman Jewison

Norman Frederick Jewison (født 21. juli 1926 i Toronto, Ontario, Canada) er en canadisk filminstruktør og filmproducent. 

Han kom til filmen fra fjernsyn, og instruktørdebuterede i 1963, og blev for alvor lagt mærke til med kriminaldramaet In the Heat of the Night (I nattens hede, 1967). Han fik nye succeser i farcen The Russians Are Coming, The Russians Are Coming (Russerne kommer, russerne kommer!, 1966) og thrilleren The Thomas Crown Affair (Thomas Crown & Co., 1968), og filmatiserede derefter to kendte musicaler, Fiddler on the Roof (Spillemand på en tagryg, 1971) og Jesus Christ Superstar (1973). Efter A Soldier's Story (1984), en kriminalfilm henlagt til en militærforlægning, kom den charmerende komedie Moonstruck (Lunefulde måne, 1987). Han har siden lavet bl.a. Other People's Money (Andre folks penge, 1991).

Eksterne henvisninger 

 

Filminstruktører fra Canada
Filmproducere fra Canada
Radiometer

Et radiometer er et apparat som anvendes til at måle strålingsfluxen (effekten) af elektromagnetisk stråling.

Et radiometers karakteristikker er:
 spektral interval
 spektral følsomhed
 betragtningsvinkel
 retningsafhængig response

Eksempler på radiometre er:
 Crookes' radiometer
 Nichols radiometer

Se også 
 Net radiometer (instrument)
 Pyranometer (instrument)
 Fotometri (optik)
 Radar
 Geiger–Müller rør

Ekserne henvisninger 
 Demonstrating the Energy Efficient Properties of the Force Exerted in a Radiometer 
 Sympathetic Vibratory Physics – John Worrell Keely's Sacred Science
 Strange Apparatus  Crookes Radiometer

Måleinstrumenter
Transducere
Marie-George Buffet

Marie-George Buffet (født 7. maj 1949 i Sceaux, Hauts-de-Seine) er en fransk politiker, der p.t. er formand for Parti communiste français. Hun var fra 1997 til 2002 ungdoms- og sportsminister i Lionel Jospins regering. 

Buffet blev medlem af kommunistpartiet i 1969. I 1997 blev hun valgt til Assemblée Nationale og har været valgt siden. Fra 1998-2002 var hun medlem af regionsparlamentet i Île-de-France og siden 2001 har hun været byrådsmedlem i Le Blanc-Mesnil.

Hun har været partiformand siden 2002. I 2007 var hun partiets præsidentkandidat, men opnåede under 2 % af stemmerne.

Referencer 

Politikere fra Frankrig
Præsidentkandidater fra Frankrig
Kommunister fra Frankrig
Medlemmer af Frankrigs nationalforsamling
Autódromo Hermanos Rodríguez

Autódromo Hermanos Rodríguez er en racerbane i parken Magdalena Mixhuca i den nordøstlige del af Mexico City. Den er 4,304 km lang og er opkaldt efter brødrene Ricardo og Pedro Rodríguez. Ricardo omkom ved en ulykke på banen kort efter, at den var taget i brug.

Den blev bygget i 1959 og var skueplads for det første Mexicos Grand Prix i formel 1 i 1962. Det foreløbig sidste blev afholdt i 1992. Banen bruges også til andre racerløb.

Siden 2015 har man igen kørt Formel 1 på banen, med undtagelse af 2020 sæsonen.

Rekorder 
 A1 Grand Prix kvalifikation: Alex Yoong, 1:26.490 (2007)
 NASCAR Nationwide Series kvalifikation: Scott Pruett, 1:27.458 (2007)
 NASCAR Nationwide Series Race (distance 200 miles): Juan Pablo Montoya, 2 hrs. 45 min. 15 sec. (4. marts 2007)

Baseballstadion 
Autódromo Hermanos Rodríquez er speciel ved, at der ligger et baseballstadion inde i sving 14 (det såkaldte "Peraltada"-sving). Dette stadion, Foro Sol, er hjemmebane for Diablos Rojos del México og benyttes desuden til koncerter.

Referencer

Eksterne henvisninger 

Formel 1-baner
Motorsportsanlæg i Mexico
Mexico City
Black Reel Awards

Black Reel Awards er en prisuddeling der har fundet sted siden 2000 og som uddeles årligt for at anerkende og fejre afroamerikanere indenfor filmbranchen, både dem foran og bag kameraerne.

Kategorier 
 Motion Pictures
 Film
 Actress
 Actor
 Supporting Actor
 Supporting Actress
 Best Breakthrough Performance
 Best Director
 Best Screenplay, Adapted or Original
 Best Ensemble
 Best Film Poster
 Best Original Song
 Best Original Soundtrack
 Best Score

Ekstern henvisning 
 Officiel hjemmeside

Filmpriser
Filmhistorie
Spirits in the Sky

Spirits in the Sky er en uformel supergruppe ledet af Billy Corgan fra Smashing Pumpkins. Bandet blev oprindeligt kaldt sammen i juli 2009 for at spille en mindekoncert for den afdøde Sky Saxon fra The Seeds. Bandet spillede tre sange – et The Seeds-cover, en coversang af "Spirit in the Sky" og en ny sang fra Smashing Pumpkins med titlen "Freak". Bandet bestod af Billy Corgan (sang, guitar), Kerry Brown (slaginstrumenter), Mike Byrne (trommer), Kevin Dippold (guitar), Mark Tulin (bas) og Mark Weitz (keyboard). 

I august 2009 tog bandet på en mindre turné, hvor Ysanne Spevack (violin), Linda Strawberry (kor) og Dave Navarro (guitar) fra Jane's Addiction sluttede sig til bandet. De spillede seks koncerter i Californien, hvor de spillede sange, som Billy Corgan havde skrevet til det kommende Smashing Pumpkins-album, Teargarden by Kaleidyscope, samt coversange af bl.a. The Seeds, Pink Floyd, Velvet Underground, Jethro Tull og Quicksilver Messenger Service.

I september 2009 begyndte arbejdet på Teargarden by Kaleidyscope i Chicago, USA, hvor Corgan blev hjulpet af bl.a. Brown, Byrne, Dippold, Spevack og Tulin. I november 2009 The Backwards Clock Society dannet for én aften til en velgørenhedskoncert, og det bestod af Corgan, Brown og Tulin.

Medlemmer 

 Kerry Brown – slaginstrumenter, trommer
 Mike Byrne – trommer
 Billy Corgan – sang, guitar
 Kevin Dippold -sang, fløjte, guitar
 Dave Navarro – guitar
 Ysanne Spevack – violin
 Linda Strawberry – sang
 Mark Tulin – bas
 Mark Weitz – keyboard

Smashing Pumpkins
The Last King of Scotland

The Last King of Scotland er en britisk dramafilm fra 2006 instrueret af Kevin Macdonald efter Giles Fodens roman af samme navn. Filmen fortæller den fiktive historie om Dr. Nicholas Garrigan (James McAvoy), en ung skotsk læge som rejste til Uganda og blev diktator Idi Amins (Forest Whitaker) personlige læge.

Filmen vandt en Oscar for bedste mandlige hovedrolle (Forest Whitaker) og en BAFTA Award for bedste filmatisering (Peter Morgan og Jeremy Brock). Whitaker vandt desuden en Black Reel Award for bedste mandlige hovedrolle.

Medvirkende 
 Forest Whitaker
 James McAvoy
 Kerry Washington
 Simon McBurney
 Gillian Anderson

Ekstern henvisning 
 

Dramafilm fra Storbritannien
Tyske film fra 2006
Dramafilm fra Tyskland
Britiske film fra 2006
Film baseret på bøger
Oscar for bedste mandlige hovedrolle
Richard Dean Anderson

Richard Dean Anderson (født 23. januar 1950) er en amerikansk tv-skuespiller og producer, kendt for sine hovedroller i tv-serier som MacGyver og Stargate SG-1.

Eksterne henvisninger 

 

Skuespillere fra Minnesota
Personer fra Minneapolis
Garry Marshall

Garry Kent Masciarelli (født 13. november 1934 i Bronx, New York, død 19. juli 2016 i Burbank, Californien) var en amerikansk filminstruktør og skuespiller.

Marshall var bror til Penny Marshall.

Efter mangeårig erfaring som producent og manuskriptforfatter af fjernsynskomedieserier debuterede han som filminstruktør i 1982. Efter bl.a. The Flamingo Kid (1984) med Matt Dillon lavede han biografsuccessen Overboard (Pige overbord, 1987) med Goldie Hawn og Kurt Russell. Han fik en stor kommerciel succes med Pretty Woman (1990), som lancerede Julia Roberts, og har siden instrueret bl.a. Frankie and Johnny (1991) og The Princess Diaries (Prinsesse eller ej, 2001).

Instruktion
 Lægevagten (1982)
 Flamingo Kid (1984)
 Intet tilfælles (1986)
 Pige overbord (1987)
 Friends (1988)
 Pretty Woman (1990)
 Frankie and Johnny (1991)
 Exit to Eden (1994)
 Dear God (1996)
 The Other Sister (1999)
 Runaway Bride (1999)
 Prinsesse eller ej (2001)
 Raising Helen (2004)
 Prinsesse eller ej 2 (2004)
 Georgia Rule (2007)
 Valentine's Day (2010)
 New Year's Eve (2011)
 Mother's Day (2016)

Referencer

Eksterne henvisninger

 

Filmproducere fra USA
Manuskriptforfattere fra USA
Filminstruktører fra USA
Skuespillere fra New York
Personer fra New York City
Jason Reitman

Jason Reitman (født 19. oktober 1977) er en canadisk filminstruktør, manuskriptforfatter og producer der i 2008 blev nomineret til en Oscar for bedste instruktør for filmen Juno. Reitman har instrueret flere afsnit af den amerikanske udgave af The Office. Jason Reitman er søn af filminstruktøren Ivan Reitman.

Eksterne henvisninger 

 

Filminstruktører fra Canada
James Foley

James Foley (født 28. december 1953) er en amerikansk filminstruktør og manuskriptforfatter. Han blev født i Brooklyn, New York.

Udvalgt filmografi 
 Perfect Stranger (2007)
 Confidence (2003)
 The Corruptor (1999)
 The Chamber (Dødskammeret, 1996)
 Fear (1996)
 Two Bits (Mig og min bedstefar, 1995)
 Glengarry Glen Ross (Sælger til salg, 1992)
 After Dark, My Sweet (1990)
 Who's That Girl (1987)
 At Close Range (1986)
 Reckless (1984)

Foley har også instrueret musikvideoer for følgende sange af Madonna:
 "Live to Tell" (1986)
 "Papa Don't Preach" (1986)
 "True Blue" (1986)

Eksterne henvisninger 
 

Filminstruktører fra USA
Manuskriptforfattere fra USA
Personer fra New York